Rima Rakauskienė

Rima Nanartonytė-Rakauskienė (1958 m. rugsėjo 21 d. Uchtoje, Komijoje – 2024 m. birželio 25 d.)Mirė buvusi Alytaus vicemerė R. Rakauskienė. Etaplius. 2024-06-26. Nuoroda tikrinta 2024-06-26. – vadybininkė, Lietuvos ir Alytaus miesto politinė bei visuomenės veikėja.

 Biografija 
1965–1976 m. mokėsi Alytaus 1-ojoje vidurinėje mokykloje. 1977–1982 m. Vilniaus universitete studijavo prancūzų ir ispanų kalbas, įgijo prancūzų kalbos dėstytojos kvalifikaciją.

1983–1991 m. Alytaus profesinės technikos mokyklos Nr. 57 dėstytoja. 1992–2002 m. AB „Lietuvos spauda“ filialo Alytuje viršininkė. 2000–2002 m. studijavo personalo vadybą Kauno technologijos universiteto magistrantūroje ir įgijo vadybos magistro laipsnį. 2002–2004 m. UAB „Lietuvos spauda“ Alytaus agentūros direktorė. 2004 m. LR Seimo narių Algirdo Vrubliausko ir Antano Napoleono Stasiškio padėjėja.

Nuo 1993 m. Tėvynės sąjungos narė, Moterų konservatorių bendruomenės vicepirmininkė. 2010 m. pateikus kaltinimus Česlovo Daugėlos korupcijos byloje, narystę partijoje sustabdė.

2000–2003 m., 2003–2007 m. ir 2007–2011 m. Alytaus miesto savivaldybės tarybos narė, Tėvynės sąjungos frakcijos seniūnė, 2004–2007 m. Alytaus miesto tarybos švietimo, kultūros ir sporto komiteto pirmininkė, Alytaus miesto tarybos kolegijos narė. 2007–2010 m. Alytaus miesto savivaldybės mero pavaduotoja.Rima Rakauskienė: „Stabdau narystę partijoje, kol bus panaikinti man pareikšti įtarimai“, 2010-10-11

Lietuvos politinių kalinių ir tremtinių bendrijos tarybos narė, tarptautinės moterų organizacijos „Zonta“ Alytaus klubo prezidentė, valdybos narė. Vyras Ričardas, sūnus Tomas.2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai

 Įtarimai Česlovo Daugėlos korupcijos byloje 
2010 m. spalio 6 d. Alytaus meras Česlovas Daugėla sulaikytas (ikiteisminis tyrimas pradėtas liepos mėnesį) dėl piktnaudžiavimo tarnyba, dokumentų klastojimo ir didelės vertės svetimo turto iššvaistymo.Alytaus merą prokurorai sulaikė 48 valandoms, 2010-10-06 Korupcijos byla remiasi miesto stadiono rekonstrukcijos darbų, kuriuos atliko Česlovo Daugėlos šeimai priklausanti bendrovė „Kortas“, tyrimu. Šiai bendrovei pateikti įtarimai kaip juridiniam asmeniui. Įtarimai šioje byloje buvo pareikšti ir vicemerės postą tuo metu užėmusiai Rimai Rakauskienei.Šiandien teismas nagrinėja buvusio Alytaus mero Č. Daugėlos bylą, 2011-12-20 Baudžiamąją bylą, kurioje pareikšti šie įtarimai Kauno apygardos teismas pradėjo nagrinėti 2011 m. gruodžio mėn.Alytaus meras ir jo „komanda“ – teisiamųjų suole, 2011-12-20

 Šaltiniai 

Kategorija:Alytaus politikai
Kategorija:Lietuvos vicemerai